|  |
| --- |
|  |
| **DIPUTACIÓ BARCELONA**  SUBVENCIONS DESTINADES A FINANÇAR PROJECTES EN MATÈRIA DE FEMINISMES I IGUALTAT A FAVOR D’ENTITATS SENSE FINALITAT DE LUCRE DURANT L’ANY 2025. |
| Benvolguts/Benvolgudes,   Us contactem per informar-vos que des de l’Àrea de Feminismes i Igualtat de la Diputació de Barcelona ha obert la convocatòria de Subvencions en règim de concurrència competitiva de l’àrea de feminismes i igualtat destinades a finançar projectes en matèria de feminismes i igualtat a favor d’entitats sense finalitat de lucre durant l’any 2025. |
| **OBJECTE**  Són objecte de suport de la present convocatòria els programes següents:   * Programa 1: Promoció i foment dels drets de les dones i les nenes * Programa 2: Abordatge, prevenció i reparació de les violències masclistes * Programa 3: Suport a les persones LGTBI+ i lluita contra la LGTBI-fòbia * Programa 4: Promoció de l’ocupació de les dones i lluita contra la feminització de la pobresa i la precarietat * Programa 5: Incorporació a les entitats d’eines de planificació de polítiques d’igualtat i de prevenció de les violències masclistes, o per raó de sexe, orientació sexual i identitat i expressió de gènere en l’àmbit laboral   **Es poden presentar com a màxim dos projectes per entitat, dels quals 1 projecte en relació a un dels programes 1 a 4; i 1 projecte en relació al programa 5.**  Queden exclosos de suport:   * Actuacions o actes puntuals com exposicions, congressos, jornades, festes, publicacions, premis, estudis o investigacions.   **DOTACIÓ ECONÒMICA**  No s’atorgaran subvencions per import superior a 10.000€ per sol·licitud.  Es subvenciona com a **màxim el 50% del cost total** del projecte.  **PRESSUPOST**  Seran **despeses elegibles:**   1. Les despeses de publicitat i promoció del projecte (cartells, programes, tríptics i similars, anuncis i publicacions) i les despeses en pàgines web, xarxes socials, noves tecnologies i aquelles necessàries per publicitar i promocionar el projecte subvencionat. 2. Els sous i salaris i/o contractes del personal implicat directament en el projecte. Per acreditar aquesta despesa, caldrà especificar les tasques i dedicació al formulari de justificació 3. La despesa derivada de la contractació dels serveis d’auditoria per elaborar el compte justificatiu amb informe d’auditoria.   Pel què fa a les despeses indirectes, no podrà superar el 10% de l’import de les despeses directes del projecte.  **No** seran subvencionables:   1. Factures, rebuts o despeses corresponents a dietes i despeses de manutenció. 2. Adquisició de bens materials i equipaments inventariables.   **DURADA**  Les subvencions concedides a l’empara d’aquesta convocatòria s’hauran de destinar a finançar activitats desenvolupades entre **l’1 de gener i el 31 de desembre de 2025.**    **DOCUMENTACIÓ**  La sol·licitud per participar en aquesta subvenció s’ha de presentar pel tràmit específic <https://seuelectronica.diba.cat/tramits-ciutadania/feminismes-igualtat/tramits/202520255120015713AAGSFI_2105.asp>  Juntament amb:   * [Memòria](https://www.diba.cat/documents/d/politiques-igualtat/memoria) * [Pressupost](https://www.diba.cat/documents/d/politiques-igualtat/pressupost)   Trobareu les bases i més informació en el següent enllaç: [Subvencions entitats - Polítiques d'igualtat - Diputació de Barcelona](https://www.diba.cat/ca/web/politiques-igualtat/subvencions)  **TERMINI PRESENTACIÓ SOL·LICITUDS**  **Del 5 de juny al 25 de juny de 2025** (ambdós inclosos).  09/06/2025: Termini mostra d’interès a l’OTRI perquè en cas que hi hagi més sol·licituds de les permeses, caldrà que la Comissió de Recerca les prioritzi  19/06/2025: Termini per presentar el pressupost i l’esborrany de sol·licitud a l’oficina per a revisar-los  25/06/2025: Termini per enviar a la DIBA |
| Des de la Oficina de Gestió de la Recerca de l’OTRI restem a la vostra disposició per qualsevol dubte a l’hora de preparar les vostres sol·licituds.  Cordialment, |